Matsyendrasana

Matsyendrasana (; ATSA: Matsyendrāsana), Sikap Matsyendra (Jawi: ) atau Sikap Raja Ikan (Jawi: ) ialah satu asana memusing sambil duduk dalam hathayoga dan yoga sebagai senaman moden. Bentuk penuhnya ialah Paripurnamatsyendrasana yang sukar. Varian yang biasa dan lebih mudah ialah Ardhamatsyendrasana. Asana ini mempunyai banyak variasi, dan dalam bentuk separuhnya merupakan salah satu daripada dua belas asana asas dalam banyak sistem hatha yoga.

 Etimologi dan asal-usul 
Nama ini berasal daripada perkataan Sanskrit  , sempurna;  Matsyendra, salah seorang pengasas hathayoga, yang namanya pula bermaksud "raja segala ikan"; dan  , postur atau duduk; अर्ध ardha bermaksud separuh.

Asana ini berasal dari zaman pertengahan, diterangkan dalam Hathayogapradipika abad ke-15, 1.26-7, yang menyatakan bahawa ia memusnahkan banyak penyakit, dan Gherandasanhita abad ke-17, 2.22-23.

Yogi Ghamande memilih asana ini untuk kulit buku bersejarah beliau pada tahun 1905, Yogasopana Purvachatushka; beliau menggambarkan sikap tersebut menggunakan plat ton separa, memberikan gambaran realistik badan yogi buat pertama kalinya.

 Keterangan 

Sebelah kaki diletakkan rata di atas lantai di luar kaki yang bertentangan, dan torso (batang tubuh) dipusingkan ke arah kaki atas. Kaki bawah boleh dibengkokkan dengan kaki di luar pinggul bertentangan atau diluruskan dengan jari kaki menegak. Lengan membantu mengumpal torso ke dalam pusingan, dan boleh diikat dalam pelbagai konfigurasi dengan mencengkam sama ada kaki atau tangan yang bertentangan.

 Variasi 
Untuk Ardhamatsyendrasana I, duduk dengan sebelah kaki dibengkokkan di atas tanah, kaki diselitkan rapat ke badan, dan silangkan kaki satu lagi merentasi badan, lutut diangkat dan dibengkokkan, dan kaki berada di atas tanah di bahagian luar kaki yang satu lagi. Pusingkan badan dan genggam lutut yang diangkat. Sesetengah pengamal akan berasa selesa membawa lengan ke atas untuk menekan lutut yang diangkat, tanpa bersandar ke belakang; sesetengahnya boleh menggenggam tangan di belakang badan.

Ardhamatsyendrasana II mempunyai sebelah kaki yang lurus di atas tanah, dan yang satu lagi dibengkokkan seperti dalam Padmasana; tangan di sisi kaki yang dibengkokkan mencengkam bahagian luar kaki yang dilunjurkan, dan tangan satu lagi mencapai ke belakang untuk mencengkam betis kaki yang dibengkokkan.

Ardhamatsyendrasana III dimasuki dari Ardhamatsyendrasana I. Kaki bawah beralih ke posisi Padmasana, dan lengan mengikat dengan mencengkam kedua-dua kaki.

Untuk varian berbaring, Supta Matsyendrasana, bermula daripada posisi terlentang, lengan didepakan pada paras bahu, sebelah lutut dibengkokkan, dan lutut serta pinggul dipusingkan ke arah sisi yang bertentangan.

 Lihat juga 

 Bharadvajasana, pusingan duduk dengan kedua-dua lutut di atas lantai
 Jatharaparivartanasana, pusingan berbaring, memutarkan kedua-dua kaki bersama-sama
 Marichyasana, pusingan duduk dengan sebelah kaki lurus

 Rujukan 

 Sumber 





 Pautan luar 


Kategori:Asana asimetri
Kategori:Asana buka pinggul
Kategori:Asana Hathayoga zaman pertengahan
Kategori:Asana duduk
Kategori:Asana berpusing

en:Matsyendrasana